kardosdrur/scandi-wiki huggingface dataset:
Kjeld Stub

Kjeld Stub (født 10. december 1607 i Varberg, død 20. april 1663) var en dansk præst og officer.

Han var søn af præsten Laurids Stub, gik i skole i Landskrona og Slagelse, men udgik fra Københavns Skole 1626. Senere rejste han udenlands, tog kejserlig krigstjeneste i Brabant, og avancerede til ingeniørkaptajn, men vendte hjem 1631 og blev øverste hører ved Københavns Skole. Efter et par år drog han igen udenlands, til Nederlandene og Frankrig, nu som informatør for den norske adelsmand Gunde Langes barn og tillige understøttet af Ove Gjedde. I 1632 findes han innskrevet ved universitetet i Leiden som "stud. math."

Efter at have gjort endnu en rejse, som informator for statholder Christoffer Urnes barn, tog han 1635 magistergraden i København. Samme år blev han udnævnt til sognepræst i Christiania. Efter 6 år byttede han embede med sognepræsten i Ullensaker, Trugels Nielsen, efter at være kommet i strid med borgmester Lauritz Ruus.

Da Torstenson-krigen med Sverige brød ud, fik man brug for Stubs militære erfaring. Hannibal Sehested opsøgte ham straks ved krigens begyndelse i januar 1644 på Ullensaker præstegård. Under krigen holdt han titel af statholderens "Kammerraad". Han virkede særlig som ingeniør, som ved anlægget af en større skanse ved Eidskog kirke. Han havde også ansvaret for grænsebevogtningen. Efter krigen vendte Stub tilbage til sit præstekald og blev 1647 provst over Øvre Romerike og Solør.

Han var gift første gang med Karen Glostrup (død 1641), datter af biskoppen i Christiania, anden gang med Gunhild Andersdatter, og tredje gang med Maren Michaelsdatter. Han var svigerfar til Colbjørn Torstensen Arneberg.

Eksterne henvisninger 
 Kjeld Stub i Norsk biografisk leksikon

Præster fra Danmark
Præster fra Norge
Personer fra Varberg
Undertegnere af Enevoldsarveregeringsakten
Udgåede fra Københavns Universitet
Alumni fra Københavns Universitet
Bergen filharmoniske orkester

Bergen filharmoniske orkester (BFO) er et symfoniorkester i Bergen. Orkesteret, som tidligere hed Musikselskabet Harmoniens orkester, kan føre sin historie tilbage til 1765 og er det ene af Norges to nationalorkestre. BFO er også et af verdens ældste orkestre.

Orkesteret holder de fleste af sine koncerter i Grieghallen i Bergen, men turnerer også i og udenfor Norge. Orkesteret vandt Spellemannprisen 1991 i klassen orkester-og kormusik for albummet Grieg: Piano Konsert/Liszt: Piano Konsert Nr.2 med Leif Ove Andsnes som solist, Spellemannprisen 2007 i klassen klassisk musik for albummet Prokofiev: Romeo & Juliet og Gammleng-prisen 2015 i klassen kunstmusik.

Edvard Grieg var kunstnerisk leder i årene 1880 til 1882.

Kunstneriske ledere 
 1820–1827: Mathias Lundholm
 1827–ukendt: Ferdinand Giovanni Schediwy
 1855–1856: Otto Lübert
 1856–1859: Ferdinand A. Rojahn
 1859–1862: August Fries
 1862–ukendt: Amadeus Wolfgang Maczewsky
 1873–ukendt: Richard Henneberg
 1879–1880: Herman Levy
 1880–1882: Edvard Grieg
 1882-1886: Iver Holter
 1893–1899: Johan Halvorsen
 1899–1907: Christian Danning
 1908–1948: Harald Heide
 1948–1952: Olav Kielland
 1952-1958: Carl von Garaguly
 1958-1961: Arvid Fladmoe
 1964–1985: Karsten Andersen
 1985–1990: Aldo Ceccato
 1990–1998: Dmitrij Kitajenko
 1999–2002: Simone Young
 2003–2015: Andrew Litton
 2015–i dag: Edward Gardner

Noter

Eksterne henvisninger 
 Bergen byleksikon på nett, om Bergen Filharmoniske Orkester
 Bergen byleksikon på nett, om Bergen Filharmoniske Orkester, faste dirigenter 

Kultur i Bergen
Vindere af Spellemannprisen
Etableret i 1765
Symfoniorkestre
Volta Limburg Classic

Volta Limburg Classic er et hollandsk cykelløb som er blevet arrangeret siden 1973. Løbet er af UCI klassificeret som 1.1 og er en del af UCI Europe Tour.

Vindere

Eksterne henvisninger

 
Etableret i 1973
Natura 2000-område nr. 96 Bolderslev Skov og Uge Skov

Natura 2000-område nr. 96 Bolderslev Skov og Uge Skov er et skovområde sydvest for Aabenraa, der er udpeget på grund af de kalkrige og næringsrige søer, en række
forskellige skovtyper samt stor vandsalamander. Området er desuden et af de meget få danske levesteder for bjergsalamander. Hele skovarealet, der er en del af et oprindeligt løvskovsområde, og har et urskovsagtigt præg med
forekomster af lind, er fredskov. Der findes også enge, og større lysåbne arealer, som er overladt til naturlig tilgroning (urørt skov).
Natura 2000-området ligger i Aabenraa Kommune og indenfor vandplanområdet 4.1 Kruså-Vidå

Naturfredning 
Bolderslev og Uge Skov blev fredet i 1999 af Naturklagenævnet som nogle af de første skovfredninger, i henhold til den danske naturskovsstrategi. Skovene skal overgå til urørt skov, og det betyder, at de skal have lov til at passe sig selv – Danmarks svar på urskove. Fredningen medførte, at Skov- og Naturstyrelsen opkøbte hele arealet.

Den landbrugsjord der ligger nær ved eller inde i fredningen, skal enten overgå til våd eng eller græsningseng. Der har været drænet i de fleste skove herhjemme, også Bolderslev og Uge, men det skal ophøre, så våde enge og sumpskov bliver mere udbredt fremover.

De landbrugsjorde, der ligger nær ved eller inde i fredningen, skal enten overgå til våd eng eller græsningseng. Der har været drænet i de fleste skove herhjemme, også Bolderslev og Uge, men det skal ophøre, så våde enge og sumpskov bliver mere udbredt fremover.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21 
 Folder om skovene udgivet af Naturstyrelsen 2009

Natura 2000-planer
Fredede arealer i Danmark
Lokaliteter i Aabenraa Kommune
EU-habitatområder i Danmark
Statsskove i Danmark
Rørmast

Rørmast er en højspændingsmast der bærer en 400 kV-luftledning.

Masten er formet som et rørformet skaft, og er lavet af varmgalvaniseret stål. Den står på et fundamentet af jernbeton, og har en højde på ca. 40 meter.

Masten er udstyret med flere jordtråde, der beskytter den mod lynnedslag. I jordtrådene er der integreret lyslederkabeler, der kan anvendes til overvågning og kommunikation.

Masten er placeret på Sjælland mellem Hovegård og Måløv, og går fra Måløv og til Hovegård og mod Kyndbyværket ved Kyndby Huse.

Kilder 

Ledningsmaster
Hamlet (flertydig)

Det engelske ord hamlet (fx etymologisk fra oldnordisk Amlóði som betyder fjols, en fiskeslægt hypoplectrus - eller dansk bygd) kan henvise til:

 Hamlet – skuespil af William Shakespeare

Film 
 Hamlet (film fra 1900) – instrueret af Clément Maurice
 Hamlet, Prins af Danmark (film fra 1907) – instrueret af Georges Méliès
 Hamlet (film fra 1908) – instrueret af Henri Desfontaines
 Hamlet (film fra 1911) – dansk stumfilm fra 1911 instrueret af August Blom
 Hamlet (film fra 1912) – instrueret af Charles Raymond
 Hamlet (film fra 1913) – instrueret af Hay Plumb
 Hamlet (film fra 1917) – instrueret af Eleuterio Rodolfi
 Hamlet (film fra 1921) – instrueret af Svend Gade og Heinz Schall
 Hamlet (film fra 1948) – instrueret af Laurence Olivier
 Hamlet (film fra 1954) – instrueret af Kishore Sahu
 Hamlet (film fra 1961) – instrueret af Franz Peter Wirth
 Hamlet (film fra 1964) – instrueret af Grigorij Kozintsev
 Hamlet (film fra 1969) – instrueret af Tony Richardson
 Hamlet (film fra 1976) – instrueret af Celestino Coronado
 Hamlet (film fra 1990) – instrueret af Franco Zeffirelli
 Hamlet (film fra 1996) – instrueret af Kenneth Branagh
 Hamlet (film fra 2000) – instrueret af Michael Almereyda
 Hamlet (film fra 2011) – instrueret af Bruce Ramsay
 Hamlet 2 – fra 2008, instrueret af Andy Fleming

Stednavne

USA 
 Hamlet, Californien
 Hamlet, Illinois
 Hamlet, Indiana
 Hamlet, Missouri
 Hamlet, Nebraska
 Hamlet, New York
 Hamlet, North Carolina
 Hamlet, Oregon
 Hamlet, West Virginia

Andet 
 Hamlet (opera) – fransk opera af Ambroise Thomas
 Hamlet (Tjajkovskij) – orkesterværk af Pjotr Tjajkovskij
 Hamlet Rugby Klub – dansk rugbyklub
 Hamletsgade – gade på Ydre Nørrebro i København, opkaldt efter Hamlet
Magnus Gabriel De la Gardie

Magnus Gabriel De la Gardie (født 15. oktober 1622 i Reval (nu i Tallinn) i Estland, død 26. april 1686 på Venngarns slott nær Sigtuna i Stockholms län) var en svensk greve, rigsmarskal, drost og digter. Han var søn af Jakob De la Gardie og Ebba Brahe. Han blev begravet i Varnhems kloster.

Som en af rigets største jordejere støttede Magnus De la Gardie lenssystemet og udviste ikke større sparsommelighed. Hans franskvenlige udenrigspolitik og udfaldet af den Skånske krig medførte, at han mistede sin indflydelse.

Eksterne henvisninger 

 
 
 

Den Skånske Krig
Svenskere i 1600-tallet
Personer i Den Skånske Krig fra Sverige
Marie Prouvensier

Marie Prouvensier (født 12. marts 1994 i Dijon, Frankrig) er en fransk håndboldspiller der spiller for Brest Bretagne Handball og for Frankrigs håndboldlandshold.

Referencer

Eksterne henvisninger 

Personer fra Dijon
Håndboldspillere fra Frankrig
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2016
Érd NK

Érd NK er en ungarsk håndboldklub, hjemmehørende i Érd, Ungarn.

Spillertruppen 2019-20 

Målvogtere
 13  Kinga Janurik
 97  Julie Foggea
Fløjspillere
RW
 0  Alexandra do Nascimento
 32  Réka Király
 33  Katarina Krpež Slezak
LW
 53  Natalie Schatzl
 91  Réka Bíziková
 93  Szonja Gávai
Stregspillere
 3  Armilla Simon
 8  Laura Szabó
 14  Anett Kisfaludy

Bagspillere
LB
 43  Rita Termány
 46  Gabriella Landi
 51  Markéta Jeřábková
CB
 24  Jovana Kovačević
 96  Gabriella Tóth
RB
 9  Jelena Lavko
 23  Nikolett Kiss

Transfers 2020-21 

Tilgange

Afgange

Kilder

Eksterne henvisninger 
  
 

Håndboldklubber fra Ungarn
Etableret i 1973
Érd
José Sanjurjo

José Sanjurjo y Sacanell (født 28. marts 1872, død 20. juli 1936), markis af Rif, var general i den spanske hær og var en af de ledende sammensvorne i den militære opstand, som ledte til den spanske borgerkrig.

Generaler fra Spanien
Spanske borgerkrig

Spaniere i 1800-tallet
Spaniere i 1900-tallet
Keiichiro Toyama

Keiichirō Toyama (japansk: 外山 圭一郎 Toyama Keiichirō, født 17. august 1978) er en japansk computerspildesigner, der er bedst kendt som skaberen af Silent Hill- og Siren-serierne. 

Toyama gik på gymnasiet, da han blev ansat på Konamii i 1994 som grafisk kunstner. Han var grafisk designer og figurdesigner på Snatcher og International Track & Field, og efter dette skabte han i 1999 Silent Hill-serien. Det første spil i serien var en succes, men Toyama forlod arbejdet kort efter udgivelsen af det for at komme ind på SCE Japan Studio. Her begyndte han at skabe Siren-serien. Han har siden arbejdet på Gravity Rush-serien.

Arbejde

Referencer 

Computerspilsdesignere
Personer fra Japan
Sveriges U/20-fodboldlandshold

Sveriges U/20-fodboldlandshold er Sveriges landshold for fodboldspillere, som er under 20 år. Landsholdet bliver administreret af Svenska Fotbollförbundet.

U/20-fodboldlandshold
U/20-fodboldlandshold i Europa
Sveriges U/19-fodboldlandshold

Sveriges U/19-fodboldlandshold er Sveriges landshold for fodboldspillere, som er under 19 år. Landsholdet bliver administreret af Svenska Fotbollförbundet.

U/19-fodboldlandshold
U/19-fodboldlandshold i Europa
Sveriges U/18-fodboldlandshold

Sveriges U/18-fodboldlandshold er Sveriges landshold for fodboldspillere, som er under 18 år. Landsholdet bliver administreret af Svenska Fotbollförbundet.

U/18-fodboldlandshold
U/18-fodboldlandshold i Europa
Sveriges U/17-fodboldlandshold

Sveriges U/17-fodboldlandshold er Sveriges landshold for fodboldspillere, som er under 17 år. Landsholdet bliver administreret af Svenska Fotbollförbundet.

U/17-fodboldlandshold
U/17-fodboldlandshold i Europa
Sveriges U/16-fodboldlandshold

Sveriges U/16-fodboldlandshold er Sveriges landshold for fodboldspillere, som er under 16 år. Landsholdet bliver administreret af Svenska Fotbollförbundet.

U/16-fodboldlandshold
U/16-fodboldlandshold i Europa
Sveriges U/23-fodboldlandshold

Sveriges U/23-fodboldlandshold er Sveriges landshold for fodboldspillere, som er under 23 år. Landsholdet bliver administreret af Svenska Fotbollförbundet.

U/23-fodboldlandshold
U/23-fodboldlandshold i Europa
Penal Laws mod Wales 1402

Penal Laws mod Wales (engelsk: Penal Laws against Wales) var en række engelske love, der blev godkendt af det engelske parlament i 1402. De var lavet for at etablere engelsk dominans i Wales under den walisiske oprør kendt som Glyndwroprøret (1400–1415), der blev ledet af Owain Glyndwr.

Disse love forbød walisere at opnå offentlige embeeder, at bære våben eller at købe ejendom i engelske byer. Alt offentlig forsamling blev forbudt, og uddannelse for walisiske børn blev stærkt begrænset. Englændere, der giftede sig med walisere, blev også ramt af disse love.

Der blev vedtaget tre love af det engelske parlament i 1402: Wales Act, Wales and Welshmen Act samt Welshmen Act.

Lovene blev ikke gjort ugyldige ved vedtagelsen af Laws in Wales Acts (1535 og 1542), men blev endeligt ophævet af det sidste af James 1.'s parlamenter (kendt som The Happy Parliament) i 1624 – 17 år efter den engelske lov mod skotterne var blevet ophævet.

Referencer 

Begivenheder i 1402
Love
Wales' historie
Metanisering

Metanisering er en række processer, hvor mikroorganismer nedbryder biologisk materiale i fravær af ilt.   Processen anvendes til industrielle eller private formål til at håndtere affald eller til at producere brændstoffer. Meget af den gæring, der anvendes industrielt til at producere mad og drikkeprodukter, bruger anaerob nedbrydning.

Anaerob nedbrydning forekommer naturligt i nogle områder og i søer samt i havsedimenter, hvor det er normalt omtales som "anaerob aktivitet". Dette er kilden til sumpgas.

Metanisering bliver brugt som en del af processen til behandling af bionedbrydeligt affald og spildevandsslam. Som en del af forvaltning af affald, bruges metanisering bl.a. til at producere biogas.

Anaerob nedbrydning er almindeligt anvendt som en kilde til vedvarende energi. Metanisering producerer biogas, som består af ca. 60% metan, 40% kuldioxid og spor af andre "forurenende stof' gasser. Denne biogas kan anvendes direkte som brændsel i kraft-varme gas motorer eller opgraderes til naturgas-kvalitet biometan. Ved en opgradering kan en række teknologier bruges. Opgraderet biogas indeholder op mod 50% mere biogas, fordi CO2 udnyttes i reaktioner med f.eks. brint. Den afgassede biomasse bruges som gødning.

Henvisninger 

Kraftværkteknologi
Vedvarende energi
Spildevand
Bæredygtige teknologier
Parc national de Port-Cros

Parc national de Port-Cros (Nationalpark Port-Cros) er en fransk nationalpark på  middelhavsøen Port-Cros, ti kilometer fra Rivieraen,  øst for  Toulon. Den administrerer også naturområder i nogle omkringliggende lokaliteter.

Nationalparken blev grundlagt i  1963 efter at Port-Cros blev testamenteret  til staten, som er den eneste jordejer på øen.

Geografi
Nationalpark Port-Cros omfatter ud over Port-Cros de mindre øer Bagaud, Gabinière og Rascas herunder en 600 m bred marin beskyttelseszone, i alt 700 hektar land og 1.288 ha omliggende havområde. Nationalparken var den første nationalpark i Europa, der forener  terrestriske og maritime zoner. Siden 1971 hører også et  1.000 ha område på naboøen  Porquerolles og det der beliggende  statslige institut for havbotanik (Conservatoire Botanique National Méditerranéen de Porquerolles) under nationalparkens administration. De omkring 30 fastboende på øen er underlagt de samme restriktioner som de tilsejlende dagsgæster. Badning er kun tilladt på tre strande, og  rygning eller medtagning af  hunde er  forbudt.

Flora og fauna
Ifølge  Botanikinstituttet på Porquerolles er der på  Port-Cros cirka 530 hjemmehørende plantearter, herunder enkelte, der kun forekommer på øen. Da der ikke er dyrket landbrug i området siden  1890, er øen fuldstændig skovdækket, primært med fyr- og jordbærtræer.

Den kritisk truede Middelhavsmunkesæl skal genindføres i nationalparken.  Af de  114 fuglearten, der ses jævnligt på  Port-Cros, yngler 21 på øen, herunder flere falkearter, alpesejler, hærfugle, blådrossel, nattergale, provencesanger og stillits.

Der er flere arter af  gecko, blandt andet et lille  skumringsaktivt firben.  Europæisk halvfingergekko findes også på kysten mod fastlandet.

Eksterne kilder og henvisninger 

 Officiel website 

Nationalparker i Frankrig
Provence-Alpes-Côte d'Azur
Parramatta

Parramatta er en forstad til den australske by Sydney og det næststørste forretningskvarter i Sydneys metropolområde. Den er beliggende i det centralt-vestlige Sydney ved floden Parramatta River, 23 kilometer vest for Sydney centrum. Parramatta er hovedsæde for lokalregeringsområdet City of Parramatta.

Parramatta blev grundlagt af britiske bosættere i 1788 samme år som Sydney. Den var den første by i Australien, som ikke lå ved kysten. Byen er i dag det økonomiske centrum for det centrale, vestlige Sydney og det sjettestørste forretningskvarter i Australien. Siden 2000 har Parramatta konsolideret sin position som sæde for statsvirksomheder med udflytningen af institutioner som hovedkvarteret for New South Wales Police Force og Sydney Water fra Sydneys centrum.

Referencer 

Sydney
Port-Cros

Port-Cros (fransk:Île de Port-Cros) er en af de tre hovedøer Îles d'Hyères i i Middelhavet ud for den franske Riviera i regionen Provence-Alpes-Côte d'Azur. Øerne ligger ca. ti kilometer ud for kysten, øst for Toulon. Øen udgør kerneområdet i Parc national de Port-Cros.

Historie 
Da øen på grund af sin smukke natur, i 1920'erne var truet af intensivt hotelbebyggelse testamenterede ejerfamilien af øen til den franske stat på betingelse af at der blev oprettet en nationalpark; denne blev oprettet i 1963.

Her opholdt kunstnere som Paul Valéry og André Gide sig om sommeren. Ind til i dag er den tidligere herregård Maison d'Hélène eneste hotel på øen. Den tidligere franske præsident François Mitterrand kom ofte på øen, en gang sammen med daværende Bundeskanzler Helmut Kohl.

Eksterne kilder og henvisninger 

 Officiel website for nationalparken 

Øer i Frankrig
Øer i Middelhavet
Provence-Alpes-Côte d'Azur
Skalar

Skalar kan henvise til:

 Skalar (matematik)
 Skalar (fysik)
 Skalar (partikel)
 Skalar (band)
 Variabel (programmering), også kaldt en skalar

Se også 
 Skalarfelt
 Skalarprodukt
 Pseudoskalar
Prop

En prop er et beslag, der skubbes, skrues eller fikseres ind i noget - der lukker et hul. Propper sidder for enden af fx et rør, flaske eller stoleben. Proppens formål er at beskytte genstanden mod slitage, snavs eller overlast - eller hindre gennemstrømning af gas eller væske. Propper kan være beregnet på at sidde permanent i genstanden - eller midlertidigt når genstanden ikke er i brug.

Propper kan fx være lavet af metal, gummi eller plast.

Eksempler:
 i en flaske, hvorved man taler om en vinprop eller en champagneprop. 
 i en håndvask eller køkkenvask sætter man en prop i vasken for at forhindre vandet i at løbe ud
 i noget, der er lavet af træ, hvor man taler om en træprop

Utilsigtede propper
 i rør, håndvaske eller køkkenvaske kan der dannes propper som forhindrer vandet i at løbe ud eller igennem.
 i en blodåre et sted i kroppen, kan der sætte sig en prop, man taler her om en blodprop.

Se også
 Dupsko
 Låg

Kilder/reference

Beholdere
Fysiske objekter
Indpakning
Gracenote

Gracenote, Inc. er en amerikansk virksomhed, der leverer metadata til musik, video og sport samt automatisk indholdsgenkendelse (ACR, Automatic Content Recognition) til underholdningsbranchen. Virksomheden har hovedkvarter i Emeryville, Californien, og har 1.700 ansatte på 20 forskellige adresser rundt om i verden.

Gracenote har været ejet af forskellige større virksomheder gennem tiden. I 2008 købte Sony firmaet, i 2013 blev det solgt videre til Tribune Media og i 2017 til Nielsen Holdings.

Gracenote har selv i tidens løb købt andre firmaer, blandt andet det danske TimeFor.TV i 2016.

Referencer

Eksterne henvisninger 
 

Softwarevirksomheder fra USA
Musikvirksomheder
Christian Bek

Jens Christian Carl Volmer Bek (født 29. juli 1905 i Mogenstrup i Sevel sogn (dengang i Ringkøbing amt), konfirmeret i samme sogn i 1919, død 25. juni 1981 i Farum) var lærer og forstander på drengehjemmet Godhavn i Tisvilde (1950-1975).

Forældrene var købmandsfolk i Mogenstrup, Jens Bek f. 1873 i Sevel sogn og Ane Marie Madsen f. 1868 i det nærliggende sogn Ejsing.  Parret fik i 1907 yderligere sønnen Magnus. Faren var ved sin død i 1948 i Mogenstrup forhenværende gårdmand, aldersrentenyder, og enkemand.

Behandlingen af drengene på Godhavn, som forstander Bek havde ansvaret for, var ulovlig på flere måder. Myndighederne så gennem fingre med misbruget, netop fordi det var anbragte børnehjemsbørn. Forældre anmeldte Bek for vold, men han blev frifundet. Overgrebene på drengehjemmet Godhavn blev først dokumenteret 2011 i »Godhavnsrapporten« skrevet af historikeren Maria Rytter.

Filmen og TV 2s tv-serie Der kommer en dag er baseret på virkelige hændelser på drengehjemmet Godhavn i 1960'erne. Lars Mikkelsen spiller rollen som forstander Frederik Heck.

Referencer

Eksterne henvisninger 
 Godhavnsrapporten. En undersøgelse af overgreb og medicinske forsøg på Drenge- og Skolehjemmet Godhavn samt 18 andre børnehjem i perioden 1945-72

Lærere fra Danmark
The Aristocrats

The Aristocrats er en amerikansk dokumentarfilm fra 2005, der handler om aristokratvittigheden. Filmens ophavsmænd er komikerne Penn Jilette og Paul Provenza, den er klippet af Emery Emery og udsendt af ThinkFilm. Filmen er tilegnet Johnny Carson.

Vittigheden 
Aristokratvittigheden er grænseoverskridende vittighed, der har været kendt i mange år blandt komikere. Den består af tre dele, hvor første del sætter scenen, der går ud på, at en person (eller en familie) kommer ind til en agent og siger han (de) har et nummer. Anden del, der er den længste, beskriver dette nummer, mens klimakset i tredje del går ud på, at agenten spørger, hvad nummeret hedder, hvorpå personen (familien) siger, at det hedder "Aristokraterne". Midterdelen kan være kortere og længere, men beskriver typisk et grotesk og grænseoverskridende nummer med variationer over seksuelle temaer.

Filmen handler om, at en lang række komikere interviewes om deres forhold til denne vittighed samtidig med, at de hver især får lov til at fortælle deres version af den.

Medvirkende 

 Chris Albrecht
 Jason Alexander
 Hank Azaria
 Shelley Berman
 Billy the Mime
 Lewis Black
 David Brenner
 Mario Cantone
 Drew Carey
 George Carlin
 Margaret Cho
 Mark Cohen
 Carrot Top
 Billy Connolly
 Tim Conway
 Pat Cooper
 Wayne Cotter
 Andy Dick
 Frank DiGiacomo
 Phyllis Diller
 Susie Essman
 Carrie Fisher
 Joe Franklin
 Todd Glass
 Judy Gold
 Whoopi Goldberg
 Eddie Gorodetsky
 Gilbert Gottfried
 Dana Gould
 Allan Havey
 Eric Idle
 Dom Irrera
 Eddie Izzard
 Richard Jeni
 Jake Johannsen
 The Amazing Johnathan
 Alan Kirschenbaum
 Jay Kogen
 Sue Kolinsky
 Paul Krassner
 Cathy Ladman
 Lisa Lampanelli
 Richard Lewis
 Wendy Liebman
 Bill Maher
 Howie Mandel
 Merrill Markoe
 Jay Marshall
 Jackie Martling
 Chuck McCann
 Michael McKean
 Eric Mead
 Larry Miller
 Martin Mull
 Kevin Nealon
 Taylor Negron
 The Onion redaktionsmedlemmer
 Otto and George
 Rick Overton
 Gary Owens
 Trey Parker og Matt Stone
 The Passing Zone
 Penn & Teller
 Emo Philips
 Peter Pitofsky
 Kevin Pollak
 Paul Reiser 
 Andy Richter
 Don Rickles
 Chris Rock
 Gregg Rogell
 Jeffrey Ross
 Jon Ross
 Rita Rudner
 Bob Saget
 T. Sean Shannon
 Harry Shearer
 Sarah Silverman
 Bobby Slayton
 The Smothers Brothers
 Carrie Snow
 Doug Stanhope
 David Steinberg
 Jon Stewart
 Larry Storch
 Rip Taylor
 Dave Thomas
 Johnny Thompson
 Peter Tilden
 Bruce Vilanch
 Fred Willard
 Robin Williams
 Steven Wright

Mange andre komikere blev filmet, men kom ikke med i filmen på grund af begrænsninger på dens længde.

Referencer

Eksterne henvisninger 
 

Dokumentarfilm fra USA
Amerikanske film fra 2005